b'\n_START_ARTICLE_\nAtropin\n_START_SECTION_\nUporaba kot antidot \xc5\xbeiv\xc4\x8dnih agensov\n_START_PARAGRAPH_\nAtropin se uporablja kot antidot \xc5\xbeiv\xc4\x8dnih agensov, kot Tabun (GA), Sarin (GB), Soman (GD) in VX ki blokirajo \xc5\xbeiv\xc4\x8dno - mi\xc5\xa1i\xc4\x8dni prenos, ki se odra\xc5\xbea v bole\xc4\x8dinah v mi\xc5\xa1icah, kr\xc4\x8dih in na koncu smrti zaradi odpovedi respiratornega sistema. Atropin tako ponovno vzpostavi normalen prenos. Po navadi ga injiciramo v koleno z uporabo autoinjektora.\n_START_SECTION_\nKemijske zna\xc4\x8dilnosti\n_START_PARAGRAPH_\nAtropin je racemat hiosciamina, ki se prav tako pojavlja v naravi. Fiziolo\xc5\xa1ko aktivna je zlasti levosu\xc4\x8dna oblika, medtem ko desnosu\xc4\x8dna skorajda nima fiziolo\xc5\xa1kih u\xc4\x8dinkov. Njegov farmakolo\xc5\xa1ki u\xc4\x8dinek je dose\xc5\xbeen z vezavo na muskarinske receptorje. Atropin je tako antagonist muskarina._NEWLINE_V medicini se najbolj pogosto uporablja kot atropinijev sulfat (C17H23NO3)2\xc2\xb7H2SO4\xc2\xb7H2O, celotno kemijsko ime je 1\xce\xb1 H, 5\xce\xb1 H-Tropan-3-\xce\xb1 ol (\xc2\xb1)-tropate(ester), sulfat monohidrat._NEWLINE_Po kemijski strukturi uvr\xc5\xa1\xc4\x8damo atropin in hiosciamin med tropanske alkaloide, kamor spadata \xc5\xa1e kokain in skopolamin.\n_START_SECTION_\nFiziolo\xc5\xa1ki u\xc4\x8dinki in uporaba\n_START_PARAGRAPH_\nAtropin je kompetitivni antagonist acetilholina na muskarinskih receptorjih. Deluje torej preko parasimpati\xc4\x8dnega \xc5\xbeiv\xc4\x8devja in zavira prebavo ter \xc5\xbelezno izlo\xc4\x8danje. Acetilholin je namre\xc4\x8d glavni \xc5\xbeiv\xc4\x8dni prena\xc5\xa1alec v parasimpati\xc4\x8dnem sistemu.\n_START_SECTION_\nUporaba v oftalmologiji\n_START_PARAGRAPH_\nV oftalmologiji se atropin uporablja za raz\xc5\xa1iritev zenice, saj za\xc4\x8dasno paralizira akomodacijski refleks in tako povzro\xc4\x8di midriazo. Slabost atropina je njegovo po\xc4\x8dasno izlo\xc4\x8danje iz telesa, zato midriaza ne izzveni tako hitro. Atropin se uporablja pri pregledih o\xc4\x8desnega ozadja in za zdravljenje glavkoma._NEWLINE_Atropin deluje po\xc4\x8dasi (2 do 3 dni), zaradi tega se za zdravljenje midriaze uporabljajo druge droge._NEWLINE_Lahko ga dajemo pacientom za zdravljenje ve\xc4\x8d oblik traum.\n_START_SECTION_\nU\xc4\x8dinek na srce\n_START_PARAGRAPH_\nInjekcije atropina se uporabljajo pri zdravljenju bradikardije (nizka frekvenca srca), asistole in sr\xc4\x8dne blokade. Atropin namre\xc4\x8d zavira parasimpati\xc4\x8dno delovanje (antagonist) na srce preko klate\xc5\xbea (nervus vagus) in s tem pospe\xc5\xa1i sr\xc4\x8dno aktivnost. Navadno je odmerek atropina 0,5 do 1 mg vsake tri do pet minut do maksimalne doze 3 mg._NEWLINE_Atropin je tudi u\xc4\x8dinkovit v napakah sr\xc4\x8dnih vozlov. Po navadi ni u\xc4\x8dinkovit pri His-Purkinyevimi snopi. Atropione je kontraindikacija ishemiji povzro\xc4\x8deni pri prevodni muskulaturi, ker pove\xc4\x8da zahtevo po kisiku v AV vozlih, s tem prepre\xc4\x8di ishemijo srca._NEWLINE_Ena izmed najpomembnej\xc5\xa1ih aktivnosti parasimpatskega sistema je stimulacija M2 muskarinskih receptorjev v srcu, atropin pa inhibira to delovanje.\n_START_SECTION_\nSekrecija in bronhokonstrikcija\n_START_PARAGRAPH_\nAtropin zaradi zaviranja parasimpatika inhibira izlo\xc4\x8danje sline, znoja in mukusa. Ta u\xc4\x8dinek se koristi pri zdravljenju hiperhidroze. Ampak za zdravljenje hiperhidroze \xc5\xa1e ni bil potrjen s strani FDA.\n_START_SECTION_\nAtropin kot protistrup\n_START_PARAGRAPH_\nAtropin se uporablja kot protistrup pri zastrupitvah z organofosfati, ki jih najdemo med insekticidi in \xc5\xbeiv\xc4\x8dnimi strupi. Organofosfati namre\xc4\x8d inhibirajo acetilholin-esterazo in preti nevarnost zastrupitve zaradi povi\xc5\xa1ane koncentracije acetilholina v sinapti\xc4\x8dni re\xc5\xbei. Ker atropin izpodriva acetilholin na receptorjih, deluje kot protistrup.\n_START_SECTION_\nStranski u\xc4\x8dinki in preodmerjanje\n_START_PARAGRAPH_\nAtropin povzro\xc4\x8da \xc5\xa1tevilne stranske u\xc4\x8dinke kot so: ventrikularna fibrilacija, tahikardija, vrtoglavica, slabost, motnje vida, izguba ravnote\xc5\xbeja, raz\xc5\xa1irjene zenice, fotofobija ... Ker atropin prehaja krvno-mo\xc5\xbegansko pregrado, ima tudi centralne stranske u\xc4\x8dinke: zmedenost, halucinacije in eksitacija. _NEWLINE_Kljub temu, da atropin zvi\xc5\xa1uje frekvenco srca je lahko v majhnih dozah prevladujo\xc4\x8de centralno delovanje, kar upo\xc4\x8dasni bitje._NEWLINE_Antidot atropinu je pilokarpin in fizostigmin.'